als_Latn dik_Latn sag_Latn
Ku i ke Komandantët zotëri Ali Ahmeti?!
Emad MEHMETI
Në vitin 2001, unë kam qenë vetëm 11 vjeçar. Ashtu, si në mjegull më kujtohen ato ditë të konfliktit shqiptaro - maqedonas. Në fshatin tim ditët e luftës shënonin një rikthim të dinjitetit shqiptar, një ngritje të ndjenjës se, edhe ne jemi ata që bëjmë ndryshimet, për të mirën e trungut gjithëshqiptar. E për këto ndryshime, dhe ngritje të krenarisë shqiptare duhej edhe punë. Më kujtohet se si bashkëfshatarët e mi, të gjithë me aq sa kishin, qëndronin vigjilent thuajse 24 orë ndaj ndonjë sulmi të papritur, që mund të ndërmerrte armiku. 'Erdhën, janë shumë afër, i kishte parë komshiu im!' Mjaftonte një kësi lloj thirrje, që fshatarët e mi të ngriheshin furishëm, me të gjitha mjetet që posedonin, qoftë edhe duke bllokuar me kamion urën tonë, që mos hynin aq lehtë armiqtë, që në ndërkohë teksa mund të ndodhte sulmi e shpartallohej kamioni, ata të ishin të fshehur diku, që më lehtë të vepronin ushtarët e 'heshtur të UÇK-së'. Ndërkohë, që po ndodhte kjo situatë, mendimet gjithnjë e më shumë zhyteshin në një gjendje të pashpjegueshme, mes ëndrrës dhe zhgjëndrrës, duke qenë pra thjesht vetëm një 11 vjeçar, që ju shkonte nga pas vazhdimisht të 'mëdhenjve të fshatit' që nuk flinin aspak, e sikur ata edhe unë, thuajse nuk kisha fare gjumë në sy. Jo për shkak se isha 'trimi i vogël i fshatit', por se isha kurioz, të dija gjithçka rreth asaj që ndodhte. Kur fillova ta kuptoj më mirë rrezikun që na kanosej, gjithnjë e më tepër më shuhej mjegulla para sysh, dhe mendoja vetëm se kur do të arrinim te paqja, pra, kur do ndalej gjaku që po derdhej.
Ishte gushti i vitit 2001. 'Ka negociata, lufta është drejt përfundimit'. Këto fjalë po qarkullonin gjithandej, me çka dukej në horizont, ndër të tjera, edhe ajo që, konflikti shqiptaro-maqedonas do të ndërpritej. Ashtu, paksa i trishtuar nga gjendja, dhe i gëzuar nga fjalët se 'lufta po ndalej', s'më mbetej gjë tjetër vetëm se të shikoja lajmet. Pashë lotët. Sërish s'po e kuptoja situatën. Pra, teksa dëgjonim lajmet në një shtëpi të bashkëfshatarit tim, të gjithë grumbull, disa filluan të lotonin. Frika në mua, si një i ri që s'po e kuptonte situatën, tashmë po rritje, duke thënë në vete, - "Po a duhet ende të qëndrojmë thuajse 24 orë në gatishmëri, që mos sulmohemi befas nga forcat maqedonase?". E pra, nuk e kisha kuptuar se ata kishin lëshuar lot gëzimi, se tashmë ishte nënshkruar Marrëveshja e Ohrit, dhe lufta kishte përfunduar. Krenaria shqiptare kishte zënë vendin e merituar. Marrëveshja e Ohrit, që i skadoi afati në vitin 2004 duke mos u realizuar aspak, por që vazhdon të keqpërdoret edhe sot e kësaj dite. Atëbotë Ali Ahmeti fillimisht ishte zëdhënës i UÇK-së, kurse më pas u shfaq si përfaqësues politik i UÇK-së.
Jemi viti 2014. Nëse shohim me vëmendje, dhe konsultohemi me politikanë të tanishëm, e të atëhershëm, dhe veprimtarë të shquar të çështjes kombëtare shqiptare ndër vite, thonë se jemi më keq së në vitin 2001. Jemi viti 2014, kurse 'unë me vogëlsinë time', pyes: Nëse Ali Ahmeti quhet, thuhet, apo vetëquhet nganjëherë edhe 'Komandanti Suprem i Forcave të Armatosura të Vitit 2001', atëherë ku i ka Komandantët e tij? Pra, nëse një Përfaqësues Politik i UÇK-së, nuk e di ku i ka Komandantët e tij, atëherë a mund të thuhet që ai u ka dal 'zot atyre'? Shkojmë me radhë. Ku është Harun Aliu - Komandant Kushtrimi, apo çfarë përgjegjësie ka kërkuar Ahmeti për vrasjen e tij makabre me shokë? A e dini ku gjendet Avdil Jakupi - Komandant Çakalla, apo a e keni vizituar ndonjëherë në burg si shok lufte që keni qenë? Ku është përmendorja e të ndjerit Rahim Beqirit - Komandant Rokit, i cili dha gjithçka edhe duke u flijuar për shqiptarët e Maqedonisë, Zotëri Ali Ahmeti? A e kthen kokën pas zotri Ahmeti, përshembull ta shohësh se ku e ke lënë Komandant Hoxhën - Xhezair Shaqirin, i cili edhe sot e kësaj dite sillet vërdallë maleve, duke mos e ditur se çfarë rreziku e pret? Përse ju nuk ia siguroni atë që do duhej ta bënte secili nga ju për shokun e tij, që ishit pjesë e luftës së 2001-ishit, pra ta ktheni Komandant Hoxhën të jetoj si gjithë të tjerët, në siguri e paqe? Kush e vrau Lefter Bicajn - Komandant Telin me shokë, nëse ishit bashkërisht në luftë, si mundet mos të dihen përgjegjësit e ekzekutimit të tij, kur ju jeni tash e 12 vite në pozitë? Ku i ke, shumë e shumë Komandant, të tjerë?! A është e ndershme që edhe sot e kësaj dite të thirreni në emrin e Komandantëve dhe luftës së 2001-ishit, kur nëse e kthejmë kokën mbrapa, të gjithë Komandantët, o janë në burgje, o janë ekzekutuar, o shëtisin si të mjerë rrugëve! Si mund të ndjehet një Përfaqësues Politik i UÇK-së, si ju zoti Ahmeti, kur Komandantët i shpëtojnë si shqiponja të vërteta na luftë, por i ekzekutohen, mbesin maleve, apo dergjen burgjeve në paqe? Por vogëlsia ime, mbase nuk meriton përgjigje kur ballafaqohet me 'meraket e juaja të mëdha'. Ndërkohë që, nuk e di si cili 'merak' më i fshehtë i juaji mund të jetë, kur tashmë keni ngelur një 'Komandant i Vetmuar'! Cili merak i juaji mund të jetë më i madh se ai, qe sa vite me radhë, nuk ua rregulluat statusin e dëshmorëve të UÇK-së, duke jetuar fëmijët e tyre në mëshirën e fatit, edhe pse keni thënë e thoni, se pikërisht pjesëtarët e UÇK-së i përfqësuat në luftë, e në paqe.
Po, në vitin 2001 na u rikthye krenaria shqiptare. Mirëpo, në vitin 2014, krenaria jonë është zhytur thellë në turpin e gjithsecilit Komandant e luftëtarë të UÇK-së, që i mbijetuan luftës sy patrembur, por na i shkatërruan në paqe, në një paqe që thoni ju që e garantoni, pasi jeni në pushtet thuajse prej se mbaroi lufta. Zotëri Ali Ahmeti, është koha kur gjenerata ime duhet ta ketë të qartë: si të mbrojmë, apo si ta ndajmë UÇK-në krenare, nga profiterat dhe hajnat, që në emër të saj, na çuan pas luftës së 2001-ishit?! Thënë më shkurtë a pyetesh ndonjëherë Zotëri Ali Ahmeti: Ku i lash shokët e mi? Ose, më saktë; A më mbeti gjallë ose i lirë mua në paqe, ndonjë nga Komandant e UÇK-së së vitit 2001, që na sollën paqen, e të cilën e humbët nën tavolinën e profietrëve qeveritarë?! Kujses, lufta e 2001-ishit nuk ishte e personave, por e të gjithë neve, nuk guxojmë asessi që kushdoqoftë të nxijë atë me turpin e harresës! Çfarë u ndodhi 'yjeve' të luftës së 2001-ishit, ata i ngritën shqiptarët moralisht e kombëtarisht, kurse ju çdo ditë e më shumë po na zhysni në mjegullinë e mundimshme, se si ta zbulojmë: Kush ishte UÇK-ja e pastër, e kush është ajo e profiterëve? Leje Ukrainën në hallet e saj, gjeji shokët ku i ke!
(Qëndrimet e autorit janë personale)
Loja me letërnjoftime dhe nënshtetësi në Maqedoni
- Nervozohet Orhan Ibrahimi pas kritikave të Xhelal Nezirit
- Lokja shqiptare shfaq gjakosjen e familjes së saj nga Radishani në 'Al Jazeera' (VIDEO)
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Imer Aliu i PDSH-së e vendos në rend të dytë Adem Jasharin pas Menduh Thaçit
- Kush ishin udhëtarët në aeroplanin gjerman i cili u rrëzua në Francë?
- Kush pagoi që Nikolla Gruevski të shkojë në Bruksel?
- 'Fiks Fare' nënkryetarin 24 karatësh të BDI-së e bën 'Nevzati i Madhërishëm' (VIDEO)
- Gazetari maqedonas nuk komenton për fyerjen e shqiptarëve, por akuzon Zaevin
- Adnan Azizi ka një porosi për simpatizantët e Lëvizjes BESA!
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn